2014 февруари | Мебели от Евростил Беко
Антрето на апартамента е отделено от дневната със стъклени стени. До гардероба в антрето има врата ,която води към дрешник . В антрето има и шкаф с чекмедже , който е тапициран отгоре и може да се използва като пейка.
По цялата стена срещу дивана в дневната е разположена холната композиция. Тя се състои от две части. Долен модул , изработен от МДФ боя мат, състоящ се от шкафове и чекмеджета, и горен модул от МДФ фурнир , върху който е разположен телевизора .
Кухнята е с островен бар. Барът е с лице ,което е тапицирано с дамаска , а плота на бара е от камък на две нива. От дясната му страна има етажерка за бутилки. Самата кухня е изградена от колонни шкафове ,в които са вградени хладилника, фурната ,микровълновата печка и две колони с кошници. От лявата страна вратите на горния ред се повдигат с механизъм на BLUM и отдолу се отваря допълнителен работен плот. Лявата и дясната страна на кухнята са разделени с врата ,която води към коридор свързващ кухнята със съседното помещение.
Спалнята на апартамента е направена от МДФ фурнир с тапицирана табла. Срещу спалнята върху подиум са поставени тапицирани възглавници , до които има работно бюро. От лявата страна има тоалетка с чекмеджета.
В детската стая има гардеробче под ъгъл и много скринчета с разноцветни чела на чекмеджета. Дръжките са фрезовани във вратичките.
За наша радост в резултат на положените усилия, съвместно с архитектурното студио, успяхме да обзаведем изключително функционално и удобно това жилище .
Разглеждате архивите на Мебели от Евростил Беко за февруари, 2014.